Comisia pentru drepturile omului, culte 

şi problemele minorităţilor naţionale 



Către



Comisia juridică, de disciplină şi imunităţi

AVIZ

asupra propunerii legislative vizând modificarea şi completarea Legii nr.115/1996 privind declararea şi controlul averii demnitarilor, magistraţilor, funcţionarilor publici şi a unor persoane cu funcţii de conducere



În conformitate cu prevederile art.86 din Regulamentul Camerei Deputaţilor, cu adresa nr.73 din 30 aprilie 1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea propunerii legislative vizând modificarea şi completarea Legii nr.115/1996 privind declararea şi controlul averii demnitarilor, magistraţilor, funcţionarilor publici şi a unor persoane cu funcţii de conducere, iniţiată de domnii deputaţi Adrian Tudor Moroianu-Geamăn, Liviu Negoiţă şi Didi Spiridon.



Comisia, în şedinţa din 4 iunie 1997, a examinat această propunere legislativă şi a hotărât să o respingă cu majoritate de voturi.



Pornind de la faptul că Legea nr.115/1996 a intrat în vigoare relativ nu demult, comisia consideră că  este prematur a se face evaluări negative cu privire la eficienţa aplicării ei şi a deduce, în consecinţă, din asta necesitatea modificării respectivei legi. Înclinaţia de a prezuma aproape apriori fără o analiză temeinică pe bază de fapte şi constatări irefutabile,  lipsa de eficienţă a unei legi adoptate comportă, în plus, riscul căderii în relativism legislativ, fapt ce poate genera diminuarea forţei de reglementare a actului normativ şi, implicit, a activităţii parlamentare.

PREŞEDINTE, 

Marţian Dan 

